חברת המד-טק הישראלית Aspect Imaging הכריזה היום (ה׳) על גיוס של 20 מיליון דולר מסטיוארט רזניק מ-Wonderful Company ומשקיעים פרטיים נוספים. כמו כן, הודיעה החברה על הרחבת פעילותה בתחום הדימות על ידי ייצור מכונות MRI פשוטות לשימוש וקטנות באופן משמעותי מאלו הקיימות כיום בשוק, כדי שניתן יהיה למקמן כמעט בכל חלל בחדר.
Aspect Imaging כבר פיתחה והשיקה משפחה של 8 מוצרים שונים בתחומי הרפואה, תעשיות מתקדמות, ומחקרים פרה-קליניים. המכונות ניתנות להתקנה בקלות וללא צורך בחדרים ייחודיים, דורשות רק מספר הדרכות ספורות להתמקצעות וזקוקות לתחזוק מועט.
הפתרונות של Aspect Imaging כוללים את ה-Embrace Neonatal MRI System וה-WristView MRI System המאושר על ידי ה-FDA. מערכת ה-Embrace הממוקמת בתוך פגיות בבית חולים, מכינה וסורקת את הפג תוך פחות משעה, ומבלי להוציא אותו מהפגייה. במערכת ישנם כל הכלים הנדרשים על מנת לנטר אחר מצב התינוק, ללא שימוש בכלים רפואיים נוספים. בנוסף, המכונה אינה פולטת רעש או אנרגיה ועובדת באופן יציב בכל טמפרטורה.
המוצר השני, ה-WristView, היא מכונת MRI לפרק כף היד שמציעה פתרון לתחושת הקלסטרופוביה שחשים מטופלים רבים בשימוש המערכת הרגילה. המערכת בטוחה לשימוש, אינה דורשת הגנה מיוחדת בחדר או מערכת קירור, ומספקת תוצאות הניתנות לגישה לרופאים ומומחים ממגוון מוסדות רפואיים, מה שלא היה אפשרי עד כה ללא הוצאה כספית עצומה וצוות מומחים. שני הפתרונות הללו מבוססים על מגנט של טסלה אחת, הנחשב למגנט החזק ביותר בתחום, עם גודל ועיצוב שנועדו למקסם את יכולות המכשור. לשווקי תעשייה מתקדמים, החברה מפתחת את מכשיר ה-FN-NMR (תהודה מגנטית גרעינית) הראשון בעולם, שיכול לנתח בזמן אמת חומרים אטומים, תרכובות נוזליות, נפט גולמי, ומוצרי נפט תעשיתיים.
Aspect Imaging הוקמה ב-2014 על ידי אורי רפופורט, שהקים והוביל מספר חברות ישראליות ואמריקאיות בתחום ה-NMR וה-MRI. החברה היא היא חלק מ-Aspect Intl. LLC, חברה שבסיסה בסינגפור, הנחשבת למובילה עולמית בעיצוב ופיתוח מערכות דימות MR ו-NMR לתחומי הרפואה, תעשיות מתקדמות, ומחקרים קדם קליניים. סבב הגיוס הנוכחי מעמיד את סך ההון שגייסה החברה עד כה על 120 מיליון דולר.
"אני נהנה להפוך משהו שאמור להיות מסובך, לפשוט" אומר אורי רפופורט, מיסד ומנכ"ל Aspect Imaging. "בין אם מדובר במהנדס שמנתח נתוני נפט גולמי או אדמה, או רופא שעוקב אחרי הפעילות המוחית של תינוק שרק נולד, מערכת צריכה להיות פשוטה לשימוש וקלה להבנה על מנת למקסם את התוצאות שהיא מספקת. המטרה שלנו היא להקל על החיים של כולם על ידי ביטול גורמים לא רלוונטים בתהליך. אני רוצה להביא את ה-MRI למטופל, ולא את המטופל ל-MRI".
דרג למעלה-1דרג למטה הגב8 months 11 days agoGuestנילס בוהר הולגרסוןשתף ב Twitterשתף ב Googlemri – המכונה הכי מתוחכמת שהמציא המדע!!!
רפואב	מחפשים עבודה?